ΑΠΟΦΑΣΕΙΣ
Αριθμ. 386
Έγκριση της υπ’ αρ. 36/2025 απόφασης του Δημοτικού Συμβουλίου Δήμου Ηρακλείου, που
αφορά σε προσωρινές κυκλοφοριακές ρυθμίσεις εργοταξιακού χαρακτήρα για τις ανάγκες
εκτέλεσης του έργου «Ενιαίο Δίκτυο Πεζοδρόμων - Ανάπλαση οδού Δελημάρκου ΠΕ-1» του
Δήμου Ηρακλείου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τον Κώδικα Οδικής Κυκλοφορίας (Κ.Ο.Κ.) (ν. 2696/
1999, Α’ 57) και ιδιαίτερα τo άρθρο 52 αυτού, καθώς
και τις ισχύουσες Πρότυπες Τεχνικές Προδιαγραφές,
Τεχνικές Οδηγίες και πρότυπα ΕΛΟΤ σχετικά με τον
τρόπο κατασκευής των μέσων σήμανσης (πινακίδες-­
διαγραμμίσεις κ.τ.λ.).
2. Τον Κώδικα Δήμων και Κοινοτήτων (ν. 3463/2006,
Α’ 114).
3. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
4. Τον ν. 4313/2014 «Ρυθμίσεις θεμάτων μεταφορών
τηλεπικοινωνιών και δημοσίων έργων και άλλες διατάξεις» (Α΄ 261) και ειδικότερα το άρθρο 48 αυτού.
5. Το π.δ. 136/2010 «Οργανισμός της Αποκεντρωμένης
Διοίκησης Κρήτης» (Α΄ 229).
6. Την υπό στοιχεία ΔΙΠΑΔ/οικ./502/2003 υπουργική
απόφαση αναφορικά με την «Έγκριση Τεχνικής προδιαγραφής σήμανσης εκτελούμενων οδικών έργων εντός
και εκτός κατοικημένων περιοχών ως ελάχιστα όρια»
(Β΄ 946) όπως ισχύει με την υπό στοιχεία ΔΜΕΟ/Ο/613/
2011 υπουργική απόφαση αναφορικά με την «Έγκριση
Προδιαγραφών και Οδηγιών Σήμανσης Εκτελούμενων
Έργων (ΟΜΟΕ-ΣΕΕΟ)» (Β΄ 905).
7. Την υπ’ αρ. 6952/14.2.2011 κοινή υπουργική απόφαση που αφορά στις «Υποχρεώσεις και μέτρα για την
ασφαλή διέλευση των πεζών κατά την εκτέλεση εργασιών σε κοινόχρηστους χώρους πόλεων και οικισμών
που προορίζονται για την κυκλοφορία πεζών» (Β΄ 420).
8. Το υπ’ αρ. 15109/13.5.2013 έγγραφο της Διεύθυνσης
Οργάνωσης και Λειτουργίας ΟΤΑ του Υπουργείου Εσωτερικών «Εγκρίσεις αποφάσεων συλλογικών οργάνων
των ΟΤΑ που αφορούν μέτρα ρύθμισης οδικής κυκλοφορίας από τους Γενικούς Γραμματείς Αποκεντρωμένων
Διοικήσεων».
9. Την υπό στοιχεία ΔΟΥ/οικ/220/15.1.2015 εγκύκλιο
του Τμήματος ΣΤ’ της Διεύθυνσης Οδικών Έργων της
Γενικής Γραμματείας Υποδομών του Υπουργείου Υποδομών Μεταφορών και Δικτύων αναφορικά με τα «Μέτρα
ρύθμισης της κυκλοφορίας για την εκτέλεση έργων στο
οδικό δίκτυο της χώρας -Εφαρμογή των διατάξεων του
άρθρου 52 του ν. 2696/1999 (ΚΟΚ) όπως τροποποιήθηκε
και ισχύει με το άρθρο 48 του ν. 4313/2014».
10. Το υπό στοιχεία ΔΟΥ/1052/Φ/5.3.2015 έγγραφο
του Τμήματος ΣΤ’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών
του Υπουργείου Οικονομίας, Υποδομών Ναυτιλίας και
Τουρισμού «Εφαρμογή των διατάξεων του άρθρου 52
του ν. 2696/1999 όπως τροποποιήθηκε και ισχύει με το
άρθρο 48 του ν. 4313/2014».
11. Το υπ’ αρ. οικ.2095/8.10.2015 έγγραφο της Διεύθυνσης Τεχνικού Ελέγχου της Αποκεντρωμένης Διοίκη-
σης Κρήτης προς τους Δήμους της Περιφέρειας Κρήτης:
«Συμπληρωματικές οδηγίες-διευκρινίσεις σχετικά με την
έγκριση κυκλοφοριακών ρυθμίσεων στο οδικό δίκτυο
ΟΤΑ της Περιφέρειας Κρήτης».
12. Το υπό στοιχεία ΔΟΥ/277/Φ.252/26.3.2018 έγγραφο του Τμήματος Ε’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουργείου Υποδομών και Μεταφορών «Μέτρα ρύθμισης της κυκλοφορίας (Κώδικας Οδικής Κυκλοφορίας -
ν. 2696/1999 όπως έχει τροποποιηθεί και ισχύει)».
13. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση. Αποκατάσταση αδικιών και άλλες διατάξεις» (Α΄ 47).
14. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1221
14.03.2025 07:49:10
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1221/12.03.2025
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α΄ 136), και ιδιαίτερα τα άρθρα 63 και 64 αυτού που τροποποιούν το
άρθρο 6 του ν. 3852/2010, προσθέτοντας νέα άρθρα 6Α
και 6Β με τα οποία εισάγεται ο θεσμός του Γραμματέα
Αποκεντρωμένης Διοίκησης ως Προϊστάμενος της Αποκεντρωμένης Διοίκησης και τα άρθρα 65 και 66 αυτού
που αντικαθιστούν τα άρθρα 28 και 28Α του ν. 4325/2015
σχετικά με τη θέση και τις νέες αρμοδιότητες του Συντονιστή Αποκεντρωμένης Διοίκησης. Σύμφωνα με την παρ. 4
του άρθρου 64 του ν. 4954/2022: «Όπου στη νομοθεσία
αναφέρεται ο Συντονιστής Αποκεντρωμένης Διοίκησης
των άρθρων 28 και 28Α του ν. 4325/2015, νοείται εφεξής
ο Γραμματέας της Αποκεντρωμένης Διοίκησης, εκτός
από τις περιπτώσεις που ο Συντονιστής Αποκεντρωμένης Διοίκησης αναφέρεται ως προϊστάμενος των οριζό-
ντιων υποστηρικτικών υπηρεσιών της Αποκεντρωμένης
Διοίκησης, όπως ορίζονται στην περ. β’ της παρ. 2 του
άρθρου 35 του ν. 4622/2019».
15. Την υπ’ αρ. 86774/2022 (Υ.Ο.Δ.Δ. 1183) υπουργική
απόφαση για τον διορισμό της Μαρίας Κοζυράκη στη θέση
της Γραμματέως Αποκεντρωμένης Διοίκησης Κρήτης.
16. Την υπ’ αρ. οικ. 427/15.1.2021 απόφαση της Συντονίστριας Αποκεντρωμένης Διοίκησης Κρήτης με την
οποία ορίζεται η Καργιολάκη Χαρίκλεια του Μιχαήλ Προϊσταμένη της Διεύθυνσης ΠΕ.ΧΩ.Σ και Αναπληρώτρια
Προϊσταμένη Γενικής Διεύθυνσης Χωροταξικής και Περιβαλλοντικής Πολιτικής της Αποκεντρωμένης Διοίκησης
Κρήτης (ΑΔΑ: ΨΘΟ8ΟΡ1Θ-ΔΩΒ).
17. Την υπ’ αρ. οικ. 962/31.1.2023 απόφαση της Γραμματέως Αποκεντρωμένης Διοίκησης Κρήτης «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Κρήτης και παροχή εξουσιο-
δότησης υπογραφής “Με εντολή Γραμματέα” («Μ.Ε.Γ.»)
αποφάσεων, εγγράφων και άλλων πράξεων, στους Προϊσταμένους των οργανικών μονάδων της Αποκεντρωμέ-
νης Διοίκησης Κρήτης» (Β΄ 676), όπως τροποποιήθηκε
με την υπ’ αρ. 4291/29.5.2024 (Β΄ 3642) όμοια απόφαση.
18. Το υπ’ αρ. 14827/4.2.2025 (α.π. εισερχομένου 386/
5.2.2025) έγγραφο της Διεύθυνσης Διοικητικών Υπηρεσιών Δήμου Ηρακλείου, με το οποίο διαβιβάζονται
η υπ’ αρ. 36/2025 (ΑΔΑ:ΨΤΘΑΩ0Ο-8ΡΙ) νομότυπα ληφθείσα απόφαση του Δημοτικού Συμβουλίου Ηρακλεί-
ου καθώς και η υπ’ αρ. 44/2025 (ΑΔΑ: 9Θ2ΟΩ0Ο-ΥΩΔ)
απόφαση Δημοτικής Επιτροπής Ηρακλείου με την συνημμένη σε αυτές αλληλογραφία και μελέτη που αφορά
σε προσωρινές κυκλοφοριακές ρυθμίσεις εργοταξιακού
χαρακτήρα για τις ανάγκες εκτέλεσης του έργου «Ενιαίο Δίκτυο Πεζοδρόμων - Ανάπλαση οδού Δελημάρκου
ΠΕ 1» του Δήμου Ηρακλείου η οποία περιλαμβάνει:
i) Τεχνική έκθεση και
ii) Σχέδια οριζοντιογραφίας,
τα οποία ελέγχθηκαν και θεωρήθηκαν από τη Διεύθυνση Τεχνικών Έργων και Μελετών του Δήμου Ηρακλείου.
19. Την υπ’ αρ. 9355/23.1.2025 εισήγηση του Τμήματος
Κυκλοφορίας και Συγκοινωνιών της Διεύθυνσης Τεχνικών Έργων και Μελετών του Δήμου Ηρακλείου για την
έγκριση των προσωρινών κυκλοφοριακών ρυθμίσεων
για την υλοποίηση του έργου.
20. Το γεγονός ότι πρόκειται για προσωρινή κυκλοφοριακή ρύθμιση για την υλοποίηση του έργου «Ενιαίο Δί-
κτυο Πεζοδρόμων - Ανάπλαση οδού Δελημάρκου ΠΕ-1»
του Δήμου Ηρακλείου και όχι για μόνιμη κυκλοφοριακή
ρύθμιση.
21. Το γεγονός ότι οι προτεινόμενες κυκλοφοριακές
ρυθμίσεις έχουν ελεγχθεί και θεωρηθεί από τη Διεύθυνση Τεχνικών Έργων και Μελετών του Δήμου Ηρακλείου,
η οποία διαθέτει εμπειρία σε εκτέλεση παρόμοιων έργων.
22. Το γεγονός ότι οι προτεινόμενες κυκλοφοριακές
ρυθμίσεις δεν επηρεάζουν τις υπηρεσίες οδικής μαζικής
μεταφοράς.
23. Το γεγονός ότι από τις κανονιστικές διατάξεις της
παρούσας δεν προκαλείται πρόσθετη δαπάνη σε βάρος
του κρατικού προϋπολογισμού.
24. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Την έγκριση της υπ’ αρ. 36/2025 (ΑΔΑ:ΨΤΘΑΩ0Ο-8ΡΙ)
απόφασης του Δημοτικού Συμβουλίου Δήμου Ηρακλείου, που αφορά σε προσωρινές κυκλοφοριακές ρυθμίσεις
εργοταξιακού χαρακτήρα για τις ανάγκες εκτέλεσης του
έργου «Ενιαίο Δίκτυο Πεζοδρόμων - Ανάπλαση οδού
Δελημάρκου ΠΕ-1» του Δήμου Ηρακλείου, και συγκεκριμένα:
Για την εκτέλεση του έργου “Ενιαίο Δίκτυο Πεζοδρόμων - Ανάπλαση οδού Δελημάρκου ΠΕ-1” υπό την επί-
βλεψη του Δήμου Ηρακλείου και αναδόχου ΜΑΡΜΙΤΕΛ
Α.Ε., θα πραγματοποιηθεί διακοπή της κυκλοφορίας
στις οδούς Δελημάρκου, Ντεντιδάκηδων, Δοϊράνης,
Μηριόνου και Γαλάτειας Καζαντζάκη σε δύο (2) φάσεις,
σύμφωνα με την τεχνική έκθεση και τα σχέδια οριζοντιογραφίας, όπως αυτά ελέγχθηκαν και θεωρήθηκαν από
τη Διεύθυνση Τεχνικών Έργων και Μελετών του Δήμου
Ηρακλείου, τα οποία αποτελούν αναπόσπαστο μέρος
της παρούσας απόφασης, εφόσον δεν αντίκεινται στους
όρους και τις προϋποθέσεις αυτής.
Οι εν λόγω προσωρινές κυκλοφοριακές ρυθμίσεις
κρίνονται απαραίτητες προκειμένου η κυκλοφορία να
διεξάγεται κατά το δυνατόν ομαλά κατά το διάστημα
της εκτέλεσης των εργασιών.
Στα άκρα των αποκλεισμένων τμημάτων των οδών θα
τοποθετείται κατάλληλη σήμανση για την απαγόρευση
της πρόσβασης καθώς και εργοταξιακό ανακλαστικό
πλέγμα συνοδευόμενα από αναλάμποντες φανούς.
Όλες οι πινακίδες σήμανσης θα είναι σε κίτρινο φόντο
(εργοταξιακές) και στους ιστούς τους θα είναι επίσης
τοποθετημένοι αναλάμποντες φανοί.
Στα αποκλεισμένα τμήματα των οδών δεν θα επιτρέπεται η κυκλοφορία των οχημάτων, όμως θα επιτρέπεται
μετά από συνεννόηση με τη διευθύνουσα Υπηρεσία και
τον ανάδοχο του έργου η εξυπηρέτηση των περιοίκων,
ιδιαίτερα σε περιπτώσεις ΑμεΑ. Ο χώρος εκτέλεσης ερΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1221/12.03.2025
γασιών θα περιφράσσεται και θα διασφαλίζεται επαρκής
και ασφαλής χώρος διέλευσης πεζών και ΑμεΑ σύμφωνα
με την υπό στοιχεία ΔΜΕΟ/Ο/613/2011 (Β΄ 905) υπουργική απόφαση καθώς και την υπ’ αρ. 6952/14.2.2011
(Β΄ 420) κοινή υπουργική απόφαση.
Οι ως άνω προσωρινές κυκλοφοριακές ρυθμίσεις θα
έχουν χρονική διάρκεια 11 μήνες.
Οι εν λόγω κυκλοφοριακές ρυθμίσεις εγκρίνονται με
τις παρακάτω προϋποθέσεις:
1. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων της παρούσας (π.χ. τοποθέτηση κατάλληλης οριζόντιας και κατακόρυφης σήμαν-
σης, χρήση κατάλληλων υλικών, κ.τ.λ.) θα εφαρμοστούν
σύμφωνα με τις Προδιαγραφές και Οδηγίες Σήμανσης
Εκτελούμενων Έργων (ΟΜΟΕ-ΣΕΕΟ) (Β’ 905/2011) και τις
ισχύουσες ευρωπαϊκές προδιαγραφές.
2. Να εξασφαλιστεί η συντήρηση (τακτική και έκτακτη)
της σήμανσης ώστε να διασφαλιστεί ότι θα παραμένει σε
καλή κατάσταση καθ’ όλη τη χρονική διάρκεια εφαρμογής των ρυθμίσεων, όπως προβλέπεται από τη σχετική
νομοθεσία. Προς τούτο αλλά και για να διασφαλιστεί
αποδεκτό επίπεδο λειτουργίας, να γίνεται συστηματική
επιτήρηση τόσο της σήμανσης όσο και της ασφάλειας,
με κατάλληλη οργάνωση και προγραμματισμό των εκάστοτε αναγκαίων ενεργειών από τον ανάδοχο του έργου
και έλεγχο από την επιβλέπουσα του έργου Υπηρεσία.
3. Η εγκατάσταση της εργοταξιακής σήμανσης να προηγηθεί της εκτέλεσης οποιασδήποτε άλλης εργασίας και
να πραγματοποιηθεί κατά της διατάξεις των άρθρων 9
και 10 του ν. 2696/1999 (ΚΟΚ).
4. Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται, θα πρέπει να
απομακρυνθεί ή να καλυφθεί, ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα-νύχτα).
5. Με ευθύνη του αναδόχου του έργου αλλά και την
επιτήρηση - επίβλεψη της τεχνικής υπηρεσίας του Δήμου
Ηρακλείου, θα πρέπει να ληφθούν όλα τα προβλεπόμενα
από τη νομοθεσία μέτρα ασφαλείας ώστε να μην προκληθούν φθορές στις παρακείμενες (των εκτελούμενων
εργασιών) ιδιοκτησίες.
6. Ο ανάδοχος του έργου υπό την επίβλεψη της Τεχνικής Υπηρεσίας του Δήμου Ηρακλείου θα πρέπει να
δημοσιεύει δελτία τύπου προς ενημέρωση των πολιτών,
καθώς και να ενημερώνει εγκαίρως τη Διεύθυνση Τεχνικών Έργων του Δήμου, την Τροχαία, τη Δημοτική Αστυ-
νομία, την Πυροσβεστική, το ΕΚΑΒ, πριν την εκάστοτε
διακοπή κυκλοφορίας.
7. Σε κάθε περίπτωση οι προτεινόμενες προσωρινές
κυκλοφοριακές ρυθμίσεις πρέπει να υποστηρίζουν την
ταχεία και ασφαλή διέλευση οχημάτων έκτακτης ανάγκης (ασθενοφόρα, πυροσβεστικά, περιπολικά αστυνο-
μίας), την ασφαλή διέλευση πεζών και ΑμεΑ καθώς και
την ασφαλή πρόσβαση σε δομές (σχολείο, ιατρείο κ.α.).
8. Μετά το πέρας των εργασιών οι εργοταξιακές πινακίδες και άλλα μέσα εργοταξιακής σήμανσης, δεν επιτρέ-
πεται να παραμένουν στην περιοχή, ενώ τα τμήματα της
οδού θα αποδοθούν πλήρως στην κυκλοφορία, απόλυτα
καθαρά από φερτές και ξένες ύλες και ασφαλή για την
κυκλοφορία πεζών και οχημάτων. Η αφαίρεση της εργοταξιακής σήμανσης και των λοιπών υλικών θα πρέπει να
εκτελεστεί σε ώρες μειωμένου κυκλοφοριακού φόρτου,
επαναφέροντας την πρότερη σήμανση του οδικού δικτύου της περιοχής.
9. Σε περίπτωση που λόγω ιδιαίτερων συνθηκών ή
λόγω αδυναμίας τήρησης των ρυθμίσεων προκύψει
ανάγκη τροποποίησης των μέτρων ρύθμισης της οδικής κυκλοφορίας που εγκρίνονται με την παρούσα, να
προβούν άμεσα στο αίτημα τροποποίησής της, διακόπτοντας ταυτόχρονα τις εργασίες στο αντίστοιχο τμήμα
της οδού.
10. Με την παρούσα απόφαση δεν νομιμοποιούνται
τυχόν παράνομες ενέργειες ούτε υποκαθίστανται άλλες
αδειοδοτήσεις και εγκρίσεις που τυχόν απαιτούνται για
την υλοποίηση των εν λόγω παρεμβάσεων και την κατασκευή του υπόψη έργου.
Οποιεσδήποτε επιπλέον ρυθμίσεις ζητηθούν από τις
αρχές αστυνόμευσης των οδών, θα εφαρμοστούν απαρέγκλιτα, χωρίς άλλη διαδικασία.
Η εγκατάσταση της προσωρινής σήμανσης, η συντήρησή της και η απομάκρυνσή της για τις εργασίες που
εκτελούνται στα πλαίσια εργολαβιών, θα γίνει με ευθύνη
και έξοδα του αναδόχου του έργου, υπό την επίβλεψη
της αρμόδιας για την εκτέλεση του έργου Υπηρεσίας. Η
επιβλέπουσα Υπηρεσία φέρει ακεραία την ευθύνη όσον
αφορά τη συντήρηση της εργοταξιακής σήμανσης ή και
επαναφοράς στην πρότερη κατάσταση σε κάθε περίπτωση μη συμμόρφωσης του αναδόχου προς τις εντολές της,
(π.χ. διένεξη, έκπτωση κ.λπ.).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεσή της όσον αφορά σε θέματα αρμοδιότητάς τους.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών. Επίσης κατά της παρούσας απόφασης μπορεί να ασκηθεί προσφυγή στα Διοικητικά Δικαστήρια και
ενώπιον του Συμβουλίου της Επικρατείας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1221/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1221/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1221/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1221/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1221/12.03.2025
Η απόφαση αυτή με τα σχέδια που τη συνοδεύουν να δημοσιευθεί στην Εφημερίδα της Κυβερνήσεως.
Ηράκλειο, 27 Φεβρουαρίου 2025
Με εντολή Γραμματέως
Αποκεντρωμένης Διοίκησης
Η Αναπληρώτρια Γενική Διευθύντρια
Χωροταξικής Περιβαλλοντικής
και Αγροτικής Πολιτικής
Αποκεντρωμένης Διοίκησης Κρήτης
ΧΑΡΊΚΛΕΙΑ ΚΑΡΓΙΟΛΆΚΗ

[Source: 20250201221.pdf | Tokens: 13673]